CELEX: 32018D0393
Language: et
Date: 2018-03-12 00:00:00
Title: Komisjoni otsus (EL) 2018/393, 12. märts 2018, millega kiidetakse Euroopa Liidu nimel heaks Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) muutmine

13.3.2018   
            
            
               ET
            
            
               Euroopa Liidu Teataja
            
            
               L 69/60
            
         KOMISJONI OTSUS (EL) 2018/393,
   12. märts 2018,
   millega kiidetakse Euroopa Liidu nimel heaks Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) muutmine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2013. aasta otsust 2013/785/EL Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) Euroopa Liidu nimel sõlmimise kohta, (1) eriti selle artiklit 3,
   ning arvestades järgmist:
   
               (1)
            
            
               Euroopa Ühenduse ja Maroko Kuningriigi vahelise kalandusalase partnerluslepingu (2) (edaspidi „leping“, mis on heaks kiidetud nõukogu määrusega (EÜ) nr 764/2006) (3) artikli 10 alusel on loodud ühiskomitee, kelle ülesanne on kontrollida asjaomase lepingu kohaldamist, eelkõige jälgida selle täitmist, tõlgendamist ja kohaldamise toimimist ning hinnata vajaduse korral ümber kalapüügivõimalused.
            
         
               (2)
            
            
               Otsusega 2013/785/EL heaks kiidetud Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus (4) (edaspidi „protokoll“)) artikli 5 kohaselt on ühiskomiteel lubatud kalapüügivõimalused ühisel kokkuleppel läbi vaadata, tingimusel et sellega ei kahjustata Maroko kalavarude jätkusuutlikkust.
            
         
               (3)
            
            
               25.–27. oktoobrini 2017 Brüsselis toimunud ühiskomitee kohtumisel teatas Maroko oma kavatsusest vähendada 2018. aastal tööstusliku pelaagilise püügi traaleritele eraldatud kvooti (vt kalapüügi teabeleht nr 6), et tagada asjaomaste varude kestlik kasutamine. Arvestades sellise meetme oodatavat mõju asjaomasele laevastikule, tegi Euroopa Liit ettepaneku muuta samal ajal teatavaid protokolli rakendamise tingimusi seoses tööstusliku pelaagilise püügiga, et optimeerida kalapüügivõimaluste kasutamist selles kategoorias.
            
         
               (4)
            
            
               Kohe pärast ühiskomitee kohtumist edastas komisjon nõukogule dokumendi, milles olid üksikasjalikult välja toodud liidu kavandatava seisukoha konkreetsed elemendid.
            
         
               (5)
            
            
               Kooskõlas otsuse 2013/785/EL lisa punktiga 3 kiitis nõukogu liidu kavandatava seisukoha heaks.
            
         
               (6)
            
            
               25.–27. oktoobrini 2017 Brüsselis toimunud ühiskomitee kohtumise tulemusi seoses kvoodi muutmise, igakuise püügi piirmäära ja saagi koostisega 6. kategooria liikide kaupa kinnitati Maroko põllumajanduse, merekalapüügi, maaelu arengu, vee ja metsandusministeeriumi ning Euroopa Komisjoni vahelise kirjavahetuse teel.
            
         
               (7)
            
            
               Kõnealused muudatused tuleks Euroopa Liidu nimel heaks kiita.
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel kiidetakse heaks Euroopa Liidu ja Maroko Kuningriigi vahelise protokolli (millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) kalapüügi teabelehes nr 6 tehtud muudatused, mille on heaks kiitnud kõnealuse lepingu artikli 10 kohaselt loodud ühiskomitee käesoleva otsuse lisas esitatud kirjavahetuse teel.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 12. märts 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 349, 21.12.2013, lk 1.
   
      (2)  ELT L 141, 29.5.2006, lk 4.
   
      (3)  Nõukogu 22. mai 2006. aasta määrus (EÜ) nr 764/2006, mis käsitleb Euroopa Ühenduse ja Maroko Kuningriigi vahelise kalandusalase partnerluslepingu sõlmimist (ELT L 141, 29.5.2006, lk 1).
   
      (4)  ELT L 328, 7.12.2013, lk 2.
   
      LISA
      A.   Väljavõte Euroopa Komisjoni merendus- ja kalandusasjade peadirektoraadi 10. novembri 2017. aasta kirjast (Ares) 5493915
      
      Austatud proua peasekretär
      Jätkuks minu 3. novembri kirjale seoses ühiskomitee hiljutise kohtumise järelduste järelmeetmetega (viide: Ares 5362568, 3.11.2017) on mul rõõm Teile kinnitada, et vastavalt protokolli artiklile 5 on Euroopa Liidu Nõukogu kiitnud heaks 6. kategooria laevadele 2018. aastaks eraldatud kvoodi 15 % vähendamise, et tagada asjaomaste varude kestlik kasutamine.
      […]
      Nagu on osutatud eespool nimetatud kirjas, palun ma Teil kirjalikult heaks kiita järgmised tehniliste tingimuste muudatused 6. kategoorias, mille eesmärk on optimeerida kalapüügivõimaluste kasutamist selles kategoorias.
      
                  —
               
               
                  Saagi koostise muutmine, suurendades sardiinide ja sardinellade liigi rühma püügimäära 40 %ni lubatud kvoodist; suurendamist kompenseeritakse püügimäära samaväärse vähendamisega stauriidide/makrellide/anšooviste liigi rühmas ning kaaspüük jääb muutumatuks.
               
            
                  —
               
               
                  Igakuise püügi piirmäära suurendamine 12 000 tonnini ajavahemikul 1. aprillist14. juulini 2018, võttes arvesse, et Euroopa Liit rõhutab, et see igakuine piirmäär peaks kehtima 1. jaanuarist kuni 14. juulini 2018.
               
            Lugupidamisega
      B.   Väljavõte Maroko Kuningriigi põllumajanduse, maaelu arengu, vee- ja metsamajanduse ministeeriumi 27. novembri 2017. aasta kirjast nr 8885
      
      Austatud üksuse juhataja
      Alustuseks soovin tänada Teid jõupingutuste eest, mida Teie üksus on teinud, et saavutada Euroopa Liidu Nõukogu nõusolek 6. kategooria laevadele 2018. aastaks eraldatud kvoodi 15 % vähendamisega.
      […]
      Seoses teiste Teie kirjas nimetatud punktidega juhin ma Teie tähelepanu järgmistele punktidele minu 10. novembri 2017. aasta kirjas:
      
                  1.
               
               
                  Me oleme nõus 6. kategooria saagi koostise läbivaatamisega vastavalt järgmistele määradele: sardiinid ja sardinellad 40 %, stauriidid/makrellid/anšoovised 58 %, kaaspüük 2 %.
               
            
                  2.
               
               
                  Maroko poolel ei ole vastuväiteid 12 000 tonni suuruse igakuise piirmäära kehtestamisele, kuid ta nõustub sellega üksnes alates 2018. aasta märtsist (märts kaasa arvatud). 2018. aasta jaanuariks ja veebruariks, mis vastavad sardiini kudemisperioodi lõpule, jäetakse piirmäär 10 000 tonni tasemele.
               
            Lugupidamisega